钦定古今图书集成/明伦汇编/闺媛典/第319卷 > 皇清五十二 > 金鉴妻傅氏
## 钦定古今图书集成/明伦汇编/闺媛典/第319卷 > 皇清五十二 > 金鉴妻傅氏

按《全椒县志》：“傅氏，广文炯孙女，处士金鉴妻。年十九，夫亡，无翁姑，独居苦节终身，足不出户，族姓子侄罕有识其面者。岁时奉先，必哭奠，时物未荐不敢尝。性耿直，寡言笑，持家整肃。抚遗腹子泽长，内慈而外严。四岁教之读书，每广称前人懿行，以规其成立。及子食饩于庠，氏泣语曰：‘汝勿自足，务期远大，以承先业’。” 年四十七卒。